google/wiki40b huggingface dataset:
Erich Mende

Bakgrunn

Erich Mendes far var folkeskolelærer og medlem av kommunestyret for Zentrumspartei. Etter abitur gikk Erich Mende inn i Wehrmacht, og ble etterhvert forfremmet til løytnant. Han tjente i Polen, Frankrike og ved østfronten, og ble flere ganger såret. Etter den andre verdenskrigens avslutning i 1945, ble han en kort tid holdt i britisk krigsfangenskap.
Han studerte jus i Köln og Bonn inntil 1948, og tok i 1949 en juridisk doktorgrad.

Politisk karrière

Erich Mende var først knyttet til CDU, men deltok ved grunnleggelsen av FDP i 1948. Fra 1949 til 1970 var han medlem av Forbundsdagen for FDP, og i perioden 1970 til 1980 for CDU. I 1957 ble han gruppeleder for FDP i Forbundsdagen.
Mende brukte mye av sin tid på krigsfanger og straffedømte etter krigen, velferdsspørsmål og rehabilitering av det kollektivt anklagde tyske forsvar. Som den første bar han det avnazifiserte Ridderkorset.
Ved valget til Forbundsdagen i 1961 oppnådde FDP en tilslutning på 12,8 %, et hittil uslåelig resultat (per 2016). Erich Mende representerte den yngre generasjon i samtiden, og som sto i motsetning til den eldre, den gang representert ved Konrad Adenauer (født 1876). Et av slagordene under valgkampen hadde vært med CDU uten Adenauer. Da Mende etter valget i 1961 likevel gikk inn for en koalisjon mellom FDP og CDU, det siste under ledelse av Adenauer, tapte FDP igjen store deler av sin velgerskare.
Da Adenauer gikk av i 1963 på grunn av Spiegelaffæren, ble Ludwig Erhard forbundskansler. Erich Mende ble visekansler og minister for indre-tyske forhold i de etterfølgende regjeringene Erhard I og Erhard II.
Erich Mende mistet etterhvert politisk innsikt og innflytelse. I 1970 forlot han FDP til fordel for CDU.
Brame kraftverk

Brame kraftverk er et varmekraftverk utenfor  Boyce, Rapides Parish i delstaten Louisiana i det sørlige USA. Det har en installert produksjonskapasitet på 1.563 MW, fordelt på 3 blokker / turbiner. Operatør er Cleco Power Inc. 
Anlegget ble bygget ut i årene 1970–1982, med tredje blokk i 2002. Brenselkilden er 2 mill tonn brunkull (lignitt) årlig, men det er også enheter som kan bruke fyringsolje og naturgass.
Punkrock

Punk i Norge

Sex Pistols' konsert på Pingvin Club i Oslo sommeren 1977 markerte startskuddet for et norsk punkmiljø. Konserten i 1977 er i dag en av de mest myteomspunnede rockekonsertene som har funnet sted i Norge. De første norske punkbandene platedebuterer i løpet av 1979. Det strides om hva som var den første norske punk-singelutgivelsen, hete kandidater er Pink Dirt, Graxelaget, Front Page og Børres Kork. Trygve Mathiesen konkluderer i boken Tre grep og sannheten med at det var Børres Kork som var først ute. I 1982 blir Blitz-huset i Oslo etablert og det miljøet fører punken videre gjennom 1980-årene. Også i Trondheim fantes et punkmiljø, assosiert med Hard Rock Kafé som produserte grupper som Wannskrækk og Liliedugg. I Norge har punk i nyere tid stått sterkest i nettopp miljøet rundt Blitz i Oslo og UFFA-huset i Trondheim. Men også byer som Bergen, Stavanger, Bodø og Tromsø har hatt og har aktive miljø.
Stortrappe

Beskrivelse

Ganske stor fugl, som er brun og rød/brun eller brun/grå med tykke foter. Den har også et "skjegg" fra nebbet og bakover. Hannen er 90-105 cm. med et vingespenn på 210-240 cm. Hunnen er mindre, 75-85 cm., og med et vingespenn på 170-190 cm. Hunnen mangler dette " skjegget"

Hekking

Stortrappen legger 2-3 egg. Rugetiden varer i 24-26 dager. Hekker i Mellom-Europa. En observasjon i Norge. Nærmeste hekkeområde er i Polen og Nord-Tyskland.

Føde

Føde består av blader, frø, men også smådyr i ulike slag om den får tak i det.
Clarke County (Iowa)

Navn

Fylket er oppkalt etter guvernør James Clarke.
Yes Featuring Jon Anderson, Trevor Rabin, Rick Wakeman

Bakgrunn

Det ble første gang nevnt et samarbeide mellom Anderson, Rabin og Wakeman av Wakeman under hans eget radioprogram på kanalen Planet Rock 6. februar 2010. Wakeman nevnte om diskusjoner om innspilling av et album med han selv, Rabin og «et par andre tidligere Yes-medlemmer» som han ikke ville navngi. Det ble senere avslørt at det foregikk planer om å starte en supergruppe bestående av Anderson, Rabin, Wakeman og tidligere Yes-trommeslager Bill Bruford. Etter flere uker med rykter, skrev Bruford på sitt nettsted i mai 2010 at han ikke hadde til hensikt å gjøre comebak etter at han sluttet som aktiv musiker i 2009 og nektet for at han på noe som helst vis var involvert i noen supergruppe-planer. Da de tre andre hadde diverse soloprosjekter de måtte fullføre, ble bandet lagt litt på is. I oktober 2010 avslørte Rabin at de fremdeles ikke hadde startet noe samarbeide med muskikk og at bandet fremdeles var på planleggingsstadiet. Han forsikret derimot at han og Anderson var meget innstilt på å komme i gang så fort som mulig.
Wakeman følte at Chris Squires bortgang i juni 2015 ga ny inspirasjon til ARW-planene, da de ønsket å fremføre Yes-musikk «slik vi føler den bør spilles». I desember 2015 ble de oppmuntret til å for alvor starte opp bandet av Wakemans manager Brian Lane, som også var Yes' manager på 1970-tallet. Bandet ble offisielt annonsert 9. januar 2016, etter at Rabin avslørte på sin Facebook-side at det allerede lå konkrete planer om konserter senere i 2016. To dager senere avslørte Anderson bandets navn, ARW, en forkortelse for Anderson, Rabin and Wakeman. Senere i januar 2016 bekreftet Wakeman at Brian Lane var bandets manager. Rabin understreket at bandet ikke skulle fungere som en rival til Yes og fastholdt at det ikke var noen negative følelser mellom dem. Da Yes-medlemmene Geoff Downes og Steve Howe ble informert om oppstarten av ARW, ønsket de bandet lykke til.
Seticeros

Utseende

Store (ca. 40 mm), avlange og litt flate, brune til svarte trebukker. Antennene er lange og tynne, kortere enn kroppen. Hodet er forholdsvis kort og bredt, med nyreformede fasettøyne. Pronotum er bredere enn langt og forholdsvis flatt, med rundede sider, svært tett og kraftig punktert. Dekkvingene er store og noe flate (dekker nesten alltid bakkroppen), skuldrene rundede, tett og kraftig punkterte, hver dekkvinge med tre lengderibber.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er utbredt i Sør- og Mellom-Amerika (registrert fra Costa Rica, Colombia og Bolivia).
Caïssa

Caïssa (eller Kaissa) hevdes opprinnelig å ha vært en mytisk trakisk dryade (skognymfe) i antikken. Senere ble hun anakronisk framstilt som en særegen gudinne for sjakkspillet, hvilket er den rollen hun har i dag. Det er lite som tyder på at Caïssa har antikk opprinnelse, og hun var således en nyvinning under renessansen, oppfunnet av av den italienske poeten Marco Girolamo Vida.

William Jones' dikt

Figuren Caïssa ble gjenbrukt i 1763 i diktet Caïssa komponert et latinsk heksameter av orientalisten og filologen William Jones. Diktet baserer seg på Scacchia ludus (Sjakkspillet), skrevet i 1510 av den nevnte poeten Vida, og hvor nymfen blir kalt for Scacchis. Jones utga også en engelskspråklig utgave av diktet.
I diktet kontrer Caïssa innledningsvis fremstøtene fra krigsguden Mars. Forsmådd søker Mars hjelp fra idrettsguden Euphron, bror av Venus/Afrodite, som skaper sjakkspillet som en gave til Mars for å forsøke å vinne Caïssas gunst.

Moderne bruk

Caïssa blir referert til i sjakkommentarer. Garry Kasparov bruker denne referansen nå og da, særlig i dens episke My Great Predecessors i fem bind. Det har også blitt brukt som et fast uttrykk for å være heldig, «Caïssa var med meg», eller når man vil ønske noen lykke til i et vanskelig sluttspill eller etter et uklart offer, «Caïssa være med deg/stå deg bi». Det første (russiske) sjakkprogrammet som vant verdensmesterskapet for sjakkprogrammer i 1974 het Kaissa.
Fekting under Sentralamerikanske og karibiske leker 1959

Fekting under Sentralamerikanske og karibiske leker 1959. Fekting var en av flere sporter i de åttende sentralamerikanske og karibiske leker som ble arrangert i Caracas i Venezuela i perioden 6. til 15. januar 1959. Det var åttende gangen som fekting var med i de sentralamerikanske og karibiske leker. Det var kun en turnering for menn. Det var åtte øvelser, seks for menn og to for kvinner. Det var både individuelle og lagkonkurranser i florett, kårde og sabel for menn og individuelt og lag i florett for kvinner. Venezuela ble beste nasjon med fire gullmedaljer foran De nederlandske Antiller med to.
North Tripura (distrikt)

Demografi

Ved folketellingen i 2011 var det 693 281 innbyggere i distriktet, mot 590 913 i 2001. Den urbane befolkningen utgjør 17,34 % av befolkningen.
Barn i alderen 0 til 6 år utgjorde 13,87 % i 2011 mot 14,49 % i 2001. Antallet jenter i den alderen per tusen gutter er 971 i 2011 mot 970 i 2001.
Hinohara

Hinohara (檜原村 eller 桧原村 Hinohara-mura) er en landsby i Nishitama, Japan som ble grunnlagt i 1889. Hinohara er den eneste gjenværende administrative enheten i Honshudelen av Tokyodistriktet som fortsatt er klassifisert som en landsby. Landsbyen hadde per 1. januar, 2006 et folketall på 3.043, et areal på 105,42 km², og en befolkningstetthet på 28.9/km². Hinohara ligger ved den øvre delen av Akigawaelva, ei bielv til Tamaelva. Hovedindustrien i landsbyen er skogbruk.
Åse Gruda Skard

Æresbevisninger og utmerkelser

Forskningsrådets pris for popularisering av psykologisk vitenskap ble tildelt henne i 1976.
I 2005 opprettet Norsk Psykologforening en pris i hennes minne: Åse Gruda Skards pris.
Hun er avbildet på norsk frimerke (NK 1561).

Familie

Hun var datter av historiker og utenriksminister Halvdan Koht og lærer og kvinnesakspioner Karen Grude Koht. Hun giftet seg i 1933 med litteraturforskeren Sigmund Skard, seinere professor i amerikansk litteratur. De fikk fem barn: tvillingene Målfrid og Torild, tvillingene Halvdan og Åsmund og den yngste, Anne.
4. divisjon fotball for menn (Sogn og Fjordane)

2011

Kilde: Speaker.no
Biliran (Biliran)

Biliran (Bayan ng Biliran) er en kommune i Filippinene. Kommunen ligger på øya Biliran og tilhører provinsen Biliran. Folkemengden var på 16 882 innbyggere i 2015.
Biliran er inndelt i 11 barangayer.
NM i maraton 2011

NM i maraton 2011 var en del av NM i friidrett 2011, og ble arrangert som en del av Oslo Maraton 24. september 2011. Arrangør var SK Vidar.
Nidaros erkebispedømme

Nidaros erkebispedømme var det eneste katolsk erkebispedømme i Norge, med sete i Nidaros og med St. Olavs gravkirke Nidarosdomen som domkirke. Det ble opprettet som bispesete av Olav Kyrre omkring 1068, elevert til erkebispesete i 1152/1153 (innstiftet av pave Anastasius IV i 1154), og bestod frem til reformasjonen i 1537.

Biskoper og erkebiskoper

Å gi en helt korrekt og nøyaktig oversikt over overhyrder i de tidligste tider, er umulig. Listene under er basert på Biskoper i Trøndelag, og har med biskopene i det første bispedømmet (fra før erkesetet i Nidaros ble opprettet).

Biskoper i Trondheimen

De første biskopene var underlagt erkebiskopen i Bremen, senere erkebiskopen i Lund som fra 1104 var primas for de nordiske bispedømmer frem til opprettelsen av Nidaros erkebispedømme i 1154. Biskopene var i denne tiden i større grad knyttet til kongen. 
Biskopene kan regnes som forløpere for de egentlige biskoper (erkebiskoper) av Nidaros.
Svarteborg

Svarteborg er et sogn i Munkedal kommune i Västra Götalands län i Sverige, med omkring 290 innbyggere.

Historie

I middelalderen og fram til 1658 lå Svarteborg i Båhuslen, Norge, som tilhørte landskapet Viken og tingkretsen Borgartinget. Kirken i Svarteborg var en av Vikens seks fylkeskirker.
Rawson (Argentina)

Rawson er delstatshovedstad i provinsen Chubut sør i Argentina. Byen har en befolkning på om lag 25 000, noe som gjør den til en av de minste provinshovedstedene i Argentina.

Historie

Byen ble grunnlagt i 1865 av immigranter fra Wales. Byen har fått navnet sitt etter den argentinske innenriksministeren Guillermo Rawson, som støttet immigrasjon fra Wales. Byen ble delstatshovestad da Chubut ble egen provins i 1957.
Kirkeveien (Bodø)

Nummerering

Det finnes mange hull i husnummereringen i Kirkeveien, siden flere av de tilstøtende gatene har blitt stengt for biltrafikk inn til Kirkeveien, og dermed har enkelte husnummer blitt flyttet til sideveiene. Også hus som står ved tilstøtende veier som det er biltrafikk inn og ut på Kirkeveien, har det nærmeste huset byttet adresse, for å øke trafikkapasiteten på veien. De manglende husnumrene er 1, 21, 25, 36 og 38. Mange nye boenheter er bygget siden den originale nummereringen, og et eksempel er Kirkeveien 37J.

Veien fortsetter

Nordover fortsetter fylkesveien som Nordstrandveien, og senere uten gatenavn til Løpsmarka, Festvåg, og så med ferge over til Kjerringøy, til veien havner i Tårnvika. Sørover, nå uten fylkesveistatus, fortsetter veien som en ringvei under navnet Hålogalandsgata, rundt bykjernen og ned til Sentrum Vest.
Longhua (Hainan)

Longhua (龙华区; pinyin: Lónghuá Qū) er et distrikt i den kinesiske provinsen Hainan. Det er del av byprefekturet Haikou.
Tirunelveli

Geografi

Byen ligger i gjennomsnitt 47 moh.. Den ligger i den sørligste spissen av Deccan-platået. Tirunelveli er et viktig knutepunkt på National Highway 7 (NH 7), som forbinder India fra nord til sør (Kashmir til Kanyakumari). De nærmeste småbyene er: Gangaikondan i nord, Tuticorin i øst, Alangulam i vest, Kalakkad i sørvest og Nanguneri i sør. Det grenser også til delstaten Kerala i vest, Mannargulfen og distriktene Virudhunagar, Thoothukudi og Kanyakumari. Thamiraparani-elven deler byen grovt i Tirunelveli-kvartalet og Palayamkottai-området. De største innsjøene i byen er Nainar Lake and Udayarpetti Lake. Tre elver (Chitraru, Thamirabarani og Kothandarama) går sammen på et sted som heter Sivalai, noe som gjør området svært frodig. Alangaraperi er den byen som ligger nærmest dette stedet.

Klima

Klimaet i Tirunelveli er vanligvis tropisk – generelt varmt og fuktig. Gjennomsnittstemperaturen om sommeren (mars-juni) varierer mellom 23 og 36° C, mens resten av året ligger den mellom 18 og 30° C. Den gjennomsnittlige årlige nedbørsmengden er 680 mm, og det meste av dette kommer i løpet av nordøst-monsunen (oktober-desember). Siden økonomien i distriktet hovedsakelig er basert på jordbruk, har svingninger i monsunregnet eller oversvømmelse av Thamarabarani-elven en umiddelbar innvirkning på næringslivet i området. 
Det har siden målingenes begynnelse ikke vært registrert noen jordskjelv i denne regionen. Imidlertid har det vært noen tilfeller av flom og sykloner forårsaket av monsunen.

Transport

Som distriktets hovedkvarter har Tirunelveli by et omfattende transportnettverk. Det er gode forbindelser til andre byer i Tamil Nadu med National Highway 7 (NH 7).
Med tanke på jernbane er Tirunelveli sentralstasjon (TEN) en av de eldste og mest kjente jernbanestasjonene i Indian Railways' nettverk. Ethvert tog som passerer gjennom byen stopper på sentralstasjonen. 
Et stort nettverk av såkalte interstatebusser(som kjører til andre delstater) og intrastatebusser (kjører innenfor samme delstat) finnes. Det er god sameksistens mellom både det private og offentlige transportnettverket i byen hele døgnet. Tirunelvelis datterselskap av TNSTC (Tamil Nadu State Transport Corporation), Madurai Divison dekker distriktets behov for veitransport med en rekke lokale linjer og noen såkalte ut-av-by-ruter.
Den nærmeste flyplassen er Tuticorin lufthavn (TCR) som ligger 28 km unna Tirunelveli, i Vaagaikulam i Thoothukkudi-distriktet. Det er daglige avganger til Chennai med Kingfisher Red. Madurai flyplass og Thiruvananthapuram internasjonale flyplass ligger ca. 150 km unna med bil. En ubrukt rullebane mellom Gangaikondan og Kayathar, 22 km nord for byen, vil bli operativ når IT-parken på Gangaikondan er satt opp.
Anywhere But Here

Anywhere but here er en amerikansk film som ble laget i 1999 med Susan Sarandon og Natalie Portman i hovedrollene.

Handling

Filmen handler om Ann August, en 14 år gammel halvt egyptisk jente med en ganske merkelig mor. Faren forlot dem da hun var liten. Moren er en drømmer og Ann en realist, så de kommer ikke så godt overens. Mange mener at de er forskjellige, men det skal vise seg at de er ganske like likevel. Når moren plutselig bestemmer seg for at hun og Ann skal flytte til California for å prøve ut Ann som skuespiller, blir det virkelig knute på tråden. Ann vil ikke flytte fra den trygge småbyen og hun vil ihvertfall ikke bli skuespiller.
PlayStation Official Magazine - UK

PlayStation Official Magazine - UK (ofte forkortet til OPM) er et britisk tidsskrift som dekker nyheter rundt PlayStation, og ble grunnlagt i 2006.
The Bumble Bees

The Bumble Bees ble dannet høsten 1965 i Feiring på grensen mellom Romerike og Toten.
Første spillejobb ble utført på Fløygir i Feiring. Bumble Bees ble snart et populært danseband over hele Østlandet. Spesielt la man merke til vokalisten Arvid Strand som sang både Buck Owens og Sven Ingvars- låter med sin myke og behaglige Jim Reeves-stemme.
Bumble Bees mest benyttede besetning var: Arvid Strand, vokal, Tore Nordahl bassgitar, Vidar Stenrud på Hammond orgel, Frank Delbekk på sologitar og Bjørn Finnbråten på trommer.
Høsten 1967 kom bandet i kontakt med den verdenskjente stjernesangeren Al Bishop (eks Deep River Boys). Dette førte til et 1,5 års langt samarbeid med mange og lange turneer. The Bumble Bees opptrådte bl.a. sammen med Erik Bye, Engedahl & Stordahl og for minst 5000 mennesker på Starum, og på nyttårsnattine i Saga kino i Oslo hvor Al Bishop og The Bumble Bees underholdt sammen med bl. a. Jens Book Jensen, Carsten Byhring, Kari Diesen, Gunders og Lillian Askeland. 
Al Bishop flytter til Brønnøysund vinter/vår 1969, slutter i The Bumble Bees som fortsetter til aug./sept. 1969.
The Bumble Bees tar pause til desember 70, hvor de oppstår igjen med 4 nye medlemmer, men mai 1971 ble bandet oppløst.

Arvid Strand går solo

Arvid Strand tok opp igjen sangen i 2007. Ga ut to CD-er som har solgt bra. Det har blitt flere mimrekonserter siste året bl.a. Toten-pop show på Viken II i august 2009 sammen med Brio Band, Una Corda, Torry Enghs og ikke minst finansminister Sigbjørn Johnsen, som rocket i god Elvis-stil.
Clastocnemis nigritulus

Utseende

Langstrakte, langbeinte, middelsstore (ca. 15 millimeter) gullbasser.

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse

Arten er utbredt i Den demokratiske republikken Kongo.
«Nornen» (bark, 1888)

«Nornen» var en norskeid bark, opprinnelig bygget i 1876 i Frankrike for rederiet A. D. Bordes & Fils og ble døpt «Maipu». Under en storm forliste skipet ved Berrow nær Burnham-on-Sea i Bristolkanalen, Somerset i England, besetningen på 12 ble reddet i en dramatisk aksjon fra land. Restene av vraket kan fremdeles sees ved lavvann og er et populært fotomotiv.
Claudia Christian

Tidlig liv og familie

Claudia Christian ble født 10. august 1965 i Glendale i California. Hennes familie flyttet til Connecticut litt etterpå. 5 år gammel, ble hun bitt av skuespiller-basillen når hun spilte en indianer i et skole-skuespill. Etter at familien returnerte til California, gikk hun ut av high school 16 år gammel, og begynte på sin skuespiller-karriere. Hun arbeidet i en kaffe-butikk og en klesbutikk i to år, før hun fikk sin første skuespillerrolle.
Claudias bestefar er en kirurg, og hennes tre eldre brødre er genetiske ingeniører og veterinærer. Claudia liker å lytte til opera, å male, extrem-sport, spille piano, samle antikviteter og være vert for middagsselskaper. Hun snakker flytende fransk, italiensk og tysk og liker å spille teater i disse språkene.

Skuespillerkarriere

Til og begynne med spilte Claudia i serier som T.J. Hooker, Dallas, Falcon Crest og The A-Team. Hun ble så kjent for rollen som en stripper som ble besatt av aliens i filmen The Hidden (1987) og som modellen Hexina i Hexed (1993), like før B5-perioden begynte.

Babylon 5

I 1994 startet science fiction-serien Babylon 5. Christian spilte rollen som "Susan Ivanova", nestkommanderende for romstasjonen Babylon 5. Serien gikk i fem sesonger, var en kjempesuksess og Christian var med i de fire første sesongene. Hun forlot serien uventet etter 4. sesong etter uenighet i kontraktsforhandlingene. At det på den tiden var usikkert om det ville bli noen 5. sesong forsterket problemene. Hun er med i en episode i 5. sesong som ble filmet i løpet av den 4. sesongen. Hun har også spilt i flere av spin-off filmene basert på Babylon 5.

Etter B5

I 1999 var Claudia Christian avbildet i Playboy. I den senere tid har hun en av hovedrollene i science-fiction serien "Star Hyke". Dette er en britisk science fiction / komedie, som skulle startet i 2005, men har ennå ikke kommet på luften.
Musurgus

Levevis

De lever i forholdsvis tørre biotoper, som steppe og ørkener. Denne slekten lever i svært tørre ørkenområder.

Utbredelse

Slekten er kjent fra ørkenområder i Algerie (M. stridens) og Saudi-Arabia (M. sabulicola).
Kulturminnevern

Kulturminnevern er det arbeidet som utføres for å verne kulturminnene. Ordet brukes også som et samlebegrep om de offentlige instanser og de frivillige organisasjoner som arbeider med kulturminnevern.
Seminar (kirkelig)

Et seminar (ofte kalt presteseminar) er en høyere utdanningsinstitusjon som tilbyr en religiøs utdanning. Begrepet hører hjemme i den kristne sfære, men brukes til tider også om tilsvarende institusjoner innen andre religioner.
Seminarer finnes innen mange forskjellige kirkesamfunn, og har som hovedoppgave å utdanne personer til tjeneste som prest. Det er også mulig for andre å studere ved et seminar, f.eks. for personer som er engasjert i kirkelig arbeid og ønsker å bedre sine kvalifikasjoner.
Katolske seminarer tilbyr gjerne universitetsgrader, noe de har mulighet til ved at de er knyttet til et universitet. De fleste er knyttet til et av de pavelige universiteter.
På 1800-tallet var det et katolsk presteseminar i Trondheim, men dette ble nedlagt etter få år. Et nytt seminar, St. Eystein seminar, ble opprettet av Oslo katolske bispedømme i 2006.

Juniorseminar

Et juniorseminar er en skole på nivå med ungdomsskole eller videregående skole, som forbereder til studier ved et presteseminar. Det er dog ingen forpliktelse til å fortsette på presteseminar etter endt utdannelse ved et juniorseminar. Mange steder i verden er juniorseminarene de eneste skoler som gir utdannelse av godt nok nivå til å kvalifisere til universitetsstudier.
Alfred von Oberndorff

Liv og virke

Etter avsluttede juridiske studier og promosjon til Dr. iur. ved universitetet i Heidelberg trådte Oberndorff inn i det tyske utenriksdepartementets tjeneste. Fra 1900 var han annensekretær ved den tyske ambassade i Madrid og fra 1905 første ambassadesekretær i Brussel. Som ambassaderåd kom han i 1907 tilbake til Madrid og i 1910 til Wien. Årene 1912 til 1916 var Oberndorff ekstraordinær gesandt i Oslo, fra 1916 til 1918 sendemann i Sofia. 
Oberndorff var som bemyndiget av riksregjeringen for utenrikspolitikk med den 11. november 1918 ved våpenstillstanden i Compiègneskogen som en av undertegnerne. Årene 1920 og 1921 var han den første tyske representant i Warszawa. Som medlem av den tysk-franske studiekommisjon engasjerte han seg i 1920-årene for en tilnærming mellom Tyskland og Frankrike.
Oberndorff ble begravet i Neckarhausen.
Biometri

Bruksmåter

Biometri kan ved hjelp av elektronikk brukes på to måter. 
Den første er identifikasjon (hvem er dette individet?), hvor et individs identitet fastslåes ved å sammenligne målte biologiske mønstre mot en database – en én-til-flere-sammenligning. 
Den andre er verifikasjon (er denne personen den han hevder å være?), som innebærer en én-til-én-sammenligning mellom målte biologiske mønstre og lagrede biologiske mønstre. 
Alle biometrisystemer kan brukes til verifikasjon, men de forskjellige biometrisystemer varierer i den grad de kan brukes til identifikasjon.

Naturlig biometri

En av de eldste formene for biometri er den vi bruker mest – måling (gjenkjennelse) av ansikter. Ansiktsbiometri, som er lett og naturlig for mennesker, er imidlertid vanskelig for datamaskiner.